# name
Una proposta d’aplicació de les constel·lacions literàries en el “Temps de lectura”

# metadata.dc.description[].value
Màster Universitari de Formació del Professorat de Secundària Obligatòria i Batxillerat, Facultat d'Educació, Universitat de Barcelona, Curs: 2016-2017, Tutor: Joan Marc Ramos

# metadata.dc.description.abstract[].value
L’objectiu d’aquest Treball Final de Màster és fer una proposta d’organització del “Temps de lectura” implementat a molts centres d’educació secundària en el marc d’aplicació dels Plans de Lectura de Centre, que situen el foment de la lectura en el centre d’interès. Tal com afirma Colomer (2009: 19), “la lectura adolescente ha suscitado un interés especial al considerarse piedra de toque de la consolidación social de las prácticas lectoras”. Precisament per aquest motiu, perquè sense literatura infantil i juvenil no hi hauria literatura d’adults, és fonamental treballar en l’etapa de l’educació secundària obligatòria per al desenvolupament i la consolidació de l’hàbit lector per part dels alumnes.
La proposta que es presenta parteix de la metodologia descrita per Jover (2007, 2008, 2009), que es basa en la construcció d’itineraris personals de lectura (constel·lacions literàries), i suggereix una possible aplicació didàctica d’aquesta metodologia, que facilita que alumnes amb diverses competències lectores acabin accedint a la lectura d’obres canòniques de la literatura nacional i universal. Això s’aconsegueix a partir d’un desenvolupament que incorpora la realització de diverses activitats, tant específiques com transversals, que proporcionen unitat i sentit a l’aplicació d’aquesta metodologia, alhora que contribueixen a la formació literària dels alumnes i al desenvolupament de l’hàbit lector.

# metadata.dc.rights[].value
cc by-nc-nd (c) Gresa Barbero, Deva, 2017

# metadata.dc.source[].value
Màster Oficial - Formació del Professorat de Secundària Obligatòria i Batxillerat, Formació Professional i Ensenyament d'Idiomes

# metadata.dc.title[].value
Una proposta d’aplicació de les constel·lacions literàries en el “Temps de lectura”